Нашата окултна история - Глобалният елит прикрива ли древни извънземни? Джим Марс
Нашата окултна история - Глобалният елит прикрива ли древни извънземни?
-----------------------------------------------------------------------


Джим Марс


– Мислите си, че знаете какво става? Не знаете… Увличащо… Смайващо. – wall street journal
– Най-добрата книга за конспирации, която някога съм чел. Не само, че се влюбих в нея, но и излязох, за да купя екземпляр за някой друг – просто за да помогна да се разчуе. – Джеф Фортиър, kansas city star
– Джим Марс не може да се пренебрегне. Малцина в тази страна крещят Истината по-силно от него. – dallas observer

„Кръстосан огън: заговорът, който уби Кенеди“

– Пълен каталог на конспирациите около Кенеди… Убедително четиво. – washington post book world
– Представя аргументацията за тезата, че конспирация е причината за смъртта на Джон Ф. Кенеди. – new york times book review

***НИЕ НЕ СМЕ САМИ И НИКОГА НЕ СМЕ БИЛИ…***
От години ни учат, че човешкият напредък е дълго, бавно изкачване от първичния бульон към ловците-събирачи до империите. Какво ще кажете обаче, ако това е само част от историята?
Авторът на бестселъри и легендарен изследовател на конспирациите Джим Марс, който е изследвал скорошната финансова криза, убийството на Джон Ф. Кенеди и национал-социалистическото завладяване на Америка, сега се заема с по-голяма тема: историята на човечеството. Предлагайки изумителна информация, която радикално ще промени начина, по който мислим за света и нашето място в него, Джим Марс надскача разкритията в неговата класическа вече книга alien agenda („Извънземна адженда“), преплитайки наука и автентични археологически открития с провокативни спекулации, за да покаже как човешката цивилизация може да е възникнала от не-хора, посетили Земята преди еони… и които е възможно да са още тук.
„Нашата окултна история“ преобръща традиционното познание и убеждения, представяйки убедителни доказателства, че Земята някога е била домакин на праисторически цивилизации, използвали технологии, които е много възможно да надминават нашите. Звучи ви невероятно? Само преди неколкостотин години такава е била концепцията, че Земята се върти около Слънцето.

Марс пресява исторически, научни и културни данни, показващи как многобройни древни текстове и плочици разказват за посетители от звездите, които колонизират Земята. От летящите вимани на хиндуистката ведическа литература и летящите щитове, за които съобщават древните римляни, до мистериозните въздушни кораби от 80-те години на ХІХ век и НЛО днес, той твърди, че някой друг освен нас все още присъства на тази планета. Тези посетители обаче само наблюдатели ли са, или играят много по-активна и контролираща роля? Джим Марс повдига този шокиращ въпрос и още много други в своята провокативна и убедителна „Нашата окултна история“.

**ДЖИМ МАРС** е известен журналист и автор на „Конспирация за билион долара“, „Възходът на Четвъртия Райх“, „Господство и потайност“, „Извънземна адженда“ и „Кръстосан огън - заговорът, който уби Кенеди“. Той живее в Тексас.

**НАШАТА окултна ИСТОРИЯ**
**Глобалният елит прикрива ли древни извънземни?**
**Съдържание**

Признателност . . . . . . . . . . . . . . . . . . . . . . . . . . . . . . . . . . . . . . . . . . . . . . 7
Въведение . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 9
Част първа. Произходът на слънчевата система . . . . . . . . . . . . . 17
Големият взрив под въпрос . . . . . . . . . . . . . . . . . . . . . . . . . . . . . . . . . . 19
Търсене на десетата планета . . . . . . . . . . . . . . . . . . . . . . . . . . . . . . 21
Шумерският разказ: смесване на водите . . . . . . . . . . . . . . . . . . 23
Марсиански живот . . . . . . . . . . . . . . . . . . . . . . . . . . . . . . . . . . . . . . . 25
Странни луни . . . . . . . . . . . . . . . . . . . . . . . . . . . . . . . . . . . . . . . . . . . . . . . 27
Япет . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 29
Лунни аномалии . . . . . . . . . . . . . . . . . . . . . . . . . . . . . . . . . . . . . . . . . 30
Големият удар . . . . . . . . . . . . . . . . . . . . . . . . . . . . . . . . . . . . . . . . . . . 34
Космически кораб Луна? . . . . . . . . . . . . . . . . . . . . . . . . . . . . . . . . . 35
Не-хора на Луната . . . . . . . . . . . . . . . . . . . . . . . . . . . . . . . . . . . . . . . . 36
Загубените сонди . . . . . . . . . . . . . . . . . . . . . . . . . . . . . . . . . . . . . . . . 40
Човечеството: аномалиите продължават . . . . . . . . . . . . . . . . . . . . . 42
Дарвинизмът под обстрел . . . . . . . . . . . . . . . . . . . . . . . . . . . . . . . . 42
Ревизиране на човешката хронология . . . . . . . . . . . . . . . . . . . . . 44
Потискане на учените отцепници . . . . . . . . . . . . . . . . . . . . . . . . . 47
Задушаване от Смитсониън . . . . . . . . . . . . . . . . . . . . . . . . . . . . . . 51
Измами и фалшификации . . . . . . . . . . . . . . . . . . . . . . . . . . . . . . . . 58
Богатите контролират изследванията . . . . . . . . . . . . . . . . . . . . . 61
Ангажирането на ЦРУ . . . . . . . . . . . . . . . . . . . . . . . . . . . . . . . . . . . . 68
Спорът за произхода на човека . . . . . . . . . . . . . . . . . . . . . . . . . . . 70
Наблюдение от разстояние на човешкия произход . . . . . . . . . 72
Древни доказателства: световни аномалии . . . . . . . . . . . . . . . . . . . 75
Древни структури . . . . . . . . . . . . . . . . . . . . . . . . . . . . . . . . . . . . . . . 82
Кораловият замък . . . . . . . . . . . . . . . . . . . . . . . . . . . . . . . . . . . . . . . 85
Странни артефакти . . . . . . . . . . . . . . . . . . . . . . . . . . . . . . . . . . . . . . 87
Удължени черепи и Старчайлд . . . . . . . . . . . . . . . . . . . . . . . . . . . . 90
Свети места . . . . . . . . . . . . . . . . . . . . . . . . . . . . . . . . . . . . . . . . . . . . . . . . 93
Озирейонът . . . . . . . . . . . . . . . . . . . . . . . . . . . . . . . . . . . . . . . . . . . . . . 94
Карнак . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 97
Гьобекли тепе . . . . . . . . . . . . . . . . . . . . . . . . . . . . . . . . . . . . . . . . . . . . 98
Баалбек . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 103
Силата на пирамидите . . . . . . . . . . . . . . . . . . . . . . . . . . . . . . . . . . 106
Космическа война . . . . . . . . . . . . . . . . . . . . . . . . . . . . . . . . . . . . . . . 108
Пирамидите като звездни карти . . . . . . . . . . . . . . . . . . . . . . . . . 110
Забравените пирамиди . . . . . . . . . . . . . . . . . . . . . . . . . . . . . . . . . . 112
Част втора. Древните . . . . . . . . . . . . . . . . . . . . . . . . . . . . . . . . . . . . . 117
Къде е била Атлантида? . . . . . . . . . . . . . . . . . . . . . . . . . . . . . . . . . 120
Пътят Бимини . . . . . . . . . . . . . . . . . . . . . . . . . . . . . . . . . . . . . . . . . . 123
Минойската империя и Санторини . . . . . . . . . . . . . . . . . . . . . . 125
Южнокитайско море . . . . . . . . . . . . . . . . . . . . . . . . . . . . . . . . . . . . 126
От този свят . . . . . . . . . . . . . . . . . . . . . . . . . . . . . . . . . . . . . . . . . . . . 127
Изместване на полюсите и Антарктика . . . . . . . . . . . . . . . . . . 128
Световна цивилизация . . . . . . . . . . . . . . . . . . . . . . . . . . . . . . . . . . 130
Шумер: първата известна цивилизация . . . . . . . . . . . . . . . . . . . . . 132
Плочките с клиновидното писмо . . . . . . . . . . . . . . . . . . . . . . . . 133
Дълговечност и числа . . . . . . . . . . . . . . . . . . . . . . . . . . . . . . . . . . . 134
Мит или история? . . . . . . . . . . . . . . . . . . . . . . . . . . . . . . . . . . . . . . . 135
Ануннаките: усъвършенстване на породата? . . . . . . . . . . . . . . . . 139
Веригата на командване на исполините . . . . . . . . . . . . . . . . . . 140
Критиците на Сичин . . . . . . . . . . . . . . . . . . . . . . . . . . . . . . . . . . . . 141
Ранна златна треска . . . . . . . . . . . . . . . . . . . . . . . . . . . . . . . . . . . . . 143
Извън Африка . . . . . . . . . . . . . . . . . . . . . . . . . . . . . . . . . . . . . . . . . . 145
Хибридът . . . . . . . . . . . . . . . . . . . . . . . . . . . . . . . . . . . . . . . . . . . . . . . 148
Дълголетие и още един Ной . . . . . . . . . . . . . . . . . . . . . . . . . . . . . 153
Отделяне на хората . . . . . . . . . . . . . . . . . . . . . . . . . . . . . . . . . . . . . 157
Царе и конфликти . . . . . . . . . . . . . . . . . . . . . . . . . . . . . . . . . . . . . . . 158
Атомна война? . . . . . . . . . . . . . . . . . . . . . . . . . . . . . . . . . . . . . . . . . . 164
Историята става митология . . . . . . . . . . . . . . . . . . . . . . . . . . . . . 169
Култури по конфекция и контрол . . . . . . . . . . . . . . . . . . . . . . . . . . . 171
Дайте ми тази старинна религия . . . . . . . . . . . . . . . . . . . . . . . . . 173
Покажи ми парите . . . . . . . . . . . . . . . . . . . . . . . . . . . . . . . . . . . . . . 177
Древен Египет . . . . . . . . . . . . . . . . . . . . . . . . . . . . . . . . . . . . . . . . . . 181
Класическа Гърция . . . . . . . . . . . . . . . . . . . . . . . . . . . . . . . . . . . . . . 184
Гръцки богове от Египет . . . . . . . . . . . . . . . . . . . . . . . . . . . . . . . . . 185
Властта преминава в Рим . . . . . . . . . . . . . . . . . . . . . . . . . . . . . . . . 192
Горене на книги . . . . . . . . . . . . . . . . . . . . . . . . . . . . . . . . . . . . . . . . . 197
Загубени в превода . . . . . . . . . . . . . . . . . . . . . . . . . . . . . . . . . . . . . . 198
Част трета. Средните векове . . . . . . . . . . . . . . . . . . . . . . . . . . . . . 203
Орденът на тамплиерите . . . . . . . . . . . . . . . . . . . . . . . . . . . . . . . . 206
Алхимията: наука, магия, или и двете? . . . . . . . . . . . . . . . . . . . 209
Невидимият колеж на Бейкън . . . . . . . . . . . . . . . . . . . . . . . . . . . 212
Магията на златото . . . . . . . . . . . . . . . . . . . . . . . . . . . . . . . . . . . . . . 215
Открития в Ирак . . . . . . . . . . . . . . . . . . . . . . . . . . . . . . . . . . . . . . . 220
Хазария: овладяване на финансовия контрол . . . . . . . . . . . . . 225
Предава се в гените . . . . . . . . . . . . . . . . . . . . . . . . . . . . . . . . . . . . . 233
Черната аристокрация . . . . . . . . . . . . . . . . . . . . . . . . . . . . . . . . . . 236
Част четвърта. Съвременността . . . . . . . . . . . . . . . . . . . . . . . . . . 239
Хитлер и представителите на синята кръв . . . . . . . . . . . . . . . 241
Уникална златна книга . . . . . . . . . . . . . . . . . . . . . . . . . . . . . . . . . . 243
Никой не очаква испанската инквизиция . . . . . . . . . . . . . . . . . 245
Можеш ли да заложиш на това? . . . . . . . . . . . . . . . . . . . . . . . . . . 247
Следвай лидера . . . . . . . . . . . . . . . . . . . . . . . . . . . . . . . . . . . . . . . . . 252
Пробиви в Студената война . . . . . . . . . . . . . . . . . . . . . . . . . . . . . 255
Господари на контрола . . . . . . . . . . . . . . . . . . . . . . . . . . . . . . . . . . 257
Фондът за стабилизиране на валутата . . . . . . . . . . . . . . . . . . . . 263
Доказателства за заговора . . . . . . . . . . . . . . . . . . . . . . . . . . . . . . . . . . 267
Гласовете на елита . . . . . . . . . . . . . . . . . . . . . . . . . . . . . . . . . . . . . . 271
Президенти със синя кръв . . . . . . . . . . . . . . . . . . . . . . . . . . . . . . . 276
Лоша храна и вода . . . . . . . . . . . . . . . . . . . . . . . . . . . . . . . . . . . . . . 281
Хората са проблемът . . . . . . . . . . . . . . . . . . . . . . . . . . . . . . . . . . . . 292
Полицейска държава . . . . . . . . . . . . . . . . . . . . . . . . . . . . . . . . . . . . 294
Големият брат слуша . . . . . . . . . . . . . . . . . . . . . . . . . . . . . . . . . . . . 300
Контрол върху медиите . . . . . . . . . . . . . . . . . . . . . . . . . . . . . . . . . 302
По-ефективно робство . . . . . . . . . . . . . . . . . . . . . . . . . . . . . . . . . . 306
С каква цел? . . . . . . . . . . . . . . . . . . . . . . . . . . . . . . . . . . . . . . . . . . . . 311
Катастрофа в процес на изграждане . . . . . . . . . . . . . . . . . . . . . . 316
Свободен човек или крепостник? . . . . . . . . . . . . . . . . . . . . . . . . 322
Източници . . . . . . . . . . . . . . . . . . . . . . . . . . . . . . . . . . . . . . . . . . . . . . . . 330
Индекс . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 361

Признателност

Признателност трябва да се отдаде на много автори и изследователи, които са се посветили на изследването на ранната човешка история, която се различава от написаната в традиционните учебници. Специални благодарности дължа за безценната помощ на Марита Ган и на Том Ръфнър, Лари Селс, на редакторските умения на Хенри Ферис и Дани Голдстейн, и разбира се, на съпругата ми Каръл, която подхранва душата ми.

Въведение

Най-милостивото нещо в света според мен е неспособността на човешкия ум да корелира собственото си съдържание. Живеем на спокоен остров на невежество посред черно море на безкрайност и не е било замислено да пътуваме надалеч. Науките, всяка опъваща в собствената си посока, досега не са ни нанесли голяма вреда, но някой ден съчленяването на откъснатите знания ще отвори такива ужасяващи перспективи на реалността и на нашето страшно положение в нея, че ние или ще полудеем от това разбулване, или ще избягаме от смъртоносната светлина в спокойствието и безопасността на нова тъмна епоха.
– Хауард Филипс Лавкрафт, the call of cthulhu and other weird stories*

*howard phillips lovecraft, the call of cthulhu and other weird stories (new york: penguin, 1999), 139.

Нека да уточня нещо още от самото начало. Тази книга няма нищо общо с истории за вампири, върколаци, дяволски работилници, вещество или нещо друго, което често се мисли за окултно, макар да има неземен аспект.
Мнозина вярващи избират да вярват в такива истории, но в общественото съзнание израства друг разказ, който вече не може да се отписва просто като приказка: идеята, че извънземни от космоса или от други измерения може да са поели – или се опитват да поемат – контрола над света.
Думата „окултно“, често разбирана погрешно като означаваща свръхестествено или магическо, в действителност се определя просто като „скрито“ или „прикрито“. Дори и така, думата включва връзка с космоса или небесата. От астрономическа гледна точка терминът occulted (затъмнен) е равнозначен на затъмнение, при което едно небесно тяло е маскирано, или скрито, зад друго.
Каква история е скрита от нас? Изглежда, че нещо не-човешко иска да контролира планетата Земя и може дори да е допринесло за появата на съвременното човечество.
Областта на забавленията не е чужда на тази идея. Телевизионният сериал v представя благи човекоподобни извънземни, посещаващи Земята, които се оказват раса на влечугите, заела се да завладее света ни. Филми като invasion of the body snatchers („Нашествието на похитителите на тела“) и книги като the puppet masters („Кукловодите“) на Робърт А. Хайнлайн изобразяват хората като трансформирани в подобно на зомбита стадо след извънземната инвазия. Тези привидно скандални концепции невинаги са били съдържанието на евтините фентъзи романи или телевизионни сценарии. По-скоро те са били обмисляни сериозно от много хора в различни моменти от нашата история.
Дейвид Айк – авторът на the biggest secret („Най-голямата тайна“), е натрупал множество последователи по целия свят с твърденията си, че определени световни лидери, включително британската кралска фамилия, са променящи формата си извънземни влечуги, които са на Земята отпреди писмената история. Според Айк тези лидери произхождат от много поколения извънземни влечуги. „Раса на кръстосващи се [хибрид между влечуги и хора] кръвни линии… се центрира в Близкия и Средния Изток в древния свят – пише той – и през хилядите години оттогава разширява властта си по целия глобус… [чрез] мрежа от мистични учени и тайни общества… създавайки институции, например религиите, за да окове масите умствено и емоционално и да ги изправя във война едни срещу други.”*

*david icke, the biggest secret: the book that will change the world (scottsdale, az: bridge of love publications, 1999), 1.

За да не би някой да повярва, че такива приказки идват единствено от умопомрачени фанатици, вземете предвид, че не друг, а прочутият учен Карл Сейгън пише подробно в книгата си the dragons of eden („Драконите на Райската градина“) за влечугов комплекс, който увенчава мозъчния ствол – най-старата част на човешкия мозък. Сейгън казва, тази част е „люлката на агресията, ритуала, териториалността и социалната йерархия, която е възникнала преди милиони години у нашите влечугови предци“.*

*“order of melchizedek,” www.thehermetica.com/ thereptilianbrain.htm.
Той приравнява такива характеристики със съвременното бюрократично и политическо поведение.
Идеята, че такива скрити извънземни искат да завладеят планетата, съществува много преди Дейвид Айк. Брой от 1952 г. на weird science („Странна наука“) – публикация на легендарните educational comics (ec), което престава да съществува в началото на 50-те години заради появата на comics code, публикува история, в която Али Гейтър – издънка на алигатора в тогава популярното телевизионно куклено шоу „Кукла, Фран и Оли“ – е избран за президент в шеговита кампания с допълнително вписване на имена. Али се оказва водачът на влечугова извънземна сила, която е решена да завладее Земята.
Много по-рано и в доста по-мрачна светлина журналистът Чарлз Форт обявява: „Мисля, че ние сме собственост“. Форт е американски писател, който от 1916-та до смъртта си през 1932 г. проучва и пише за голям брой „анормални явления“ – достолепен термин за артефакти и събития, които убягват традиционно обяснение.
В труда си от 1919 г. the book of the damned („Книга на прокълнатите“) Форт обяснява, че под „прокълнати“ той има предвид, че ние, хората, сме били изключени от определено познание. „Трябва да кажа*

*charles fort, the complete books of charles fort (new york: dover, 1974), 163 (in the book of the damned).

– продължава той, – че ние принадлежим на нещо, че някога тази Земя е била Ничия земя, която други светове са изследвали и колонизирали, и са се били едни с други за владеенето ѝ, която обаче сега е собственост на нещо: това нещо владее тази Земя – всички останали са предупредени да стоят настрана. … Подозирам… че всичко това е било известно – може би от векове – на определени хора на Земята – култ или орден, чиито членове действат като водачи на всички нас, или като по-висши роби или други надзиратели, насочващи ни в съответствие с получените инструкции – от Някъде другаде – в загадъчната ни полезност.”
Форт събира такова огромно количество данни, покриващи необикновени явления, че книгите му още се печатат. Последователите му основават fortean society (Фортово общество) през 1931 г., което продължава да съществува и да публикува fortean times („Фортови времена“). Самите думи fortean и forteana са навлезли в английския език, отнасяйки се до странното и необяснимото.
Швейцарският журналист Ерих фон Деникен със своята книга от 1968 г. chariots of the gods („Колесниците на боговете“) обаче е този, който извежда понятието „древни астронавти“ – посетители, които са дошли в нашия свят по време на Каменната епоха, за да подпомогнат запазването на човешката раса – на глобалната сцена.
От трудовете на Форт и на фон Деникен възникват два въпроса: (1) Какви основания имат техните укори към нежеланието на традиционната наука да изследва нетрадиционните явления, и по-важното: (2) колко прави са били по отношение на концепцията за не-човешкия контрол?

Един от най-известните уебсайтове за скептиците признава древните мистерии, но отбягва идеята за древните астронавти, казвайки просто: „Вярно е, че ние все още не знаем как древните са постигнали някои от най-изумителните им физически и технологични подвизи. Продължаваме да се дивим как древните египтяни са вдигали гигантски обелиски в пустинята и как мъжете и жените от каменната епоха са придвижвали огромни дялани камъни и са ги поставяли на място в долмени и погребални галерии. Изумени сме от гигантските издялани глави на Великденския остров и се чудим защо са били направени, кой ги е направил и защо са изоставили това място. Някой ден може да разполагаме с отговорите на тези въпроси, но те ней-вероятно ще дойдат от научните изследвания, а не от псевдонаучните спекулации.”*

*“ancient astronauts,” www.skepdic.com/vondanik.html.

Други са заключавали, че стандартната наука може да не предлага правилните инструменти, за да разкрие миналото ни. След живот, посветен на изследвания, авторът Филип Копънс заключава в книгата си от 2012 г. the ancient alien question („Въпросът за древните извънземни“), че начинът, по който науката е разглеждала въпроса за контакт с не-хора в далечното ни минало „не е правилният или поне не е единствено правилният подход. Когато погледнем реалността такава, каквото е, а не в редуцираната рамка, в която науката предпочита да действа, става ясно, че има само един отговор. Били ли сме сами? Не.”*

*philip coppens, the ancient alien question: a new inquiry into the existence, evidence, and influence of ancient visitors (pompton plains, nj: new page books, 2012), 287.

Уилям Брамли в книгата си от 1990 г. the gods of eden („Боговете на Рая“) казва, че е започнал да изучава причините за войната, но е стигнал до заключението, че „Човешките същества като че ли са робска раса, линееща на изолирана планета в малка галактика”. Той добавя, че „човешката раса някога е била източник на работна ръка за извънземна цивилизация и продължава да е нейна собственост. За да поддържат контрол върху собствеността си и върху Земята като подобие на затвор, тази друга цивилизация [Брамли ги нарича Пазители] е подхранвала безкраен конфликт между човешките същества, насърчавала е човешкия духовен упадък и е създала на Земята условия за тежки физически трудности. Тази ситуация е продължила хиляди години и продължава и днес.”*

*william bramley, the gods of eden (san jose, ca: dahlin family press, 1990), 37.

След повече от 360 страници каталогизиране на доказателства за възможни древни не-човешки посещения на Земята, авторът – психолог и ръкоположен баптистки пастор Пол Фон Вард в книгата си от 2011 г. we have never been alone („Никога не сме били сами“) заключава, че „съществуват достатъчно доказателства за участието на НС [Напреднали същества] в човешката история, които никой отговорен изследовател на човешкото минало и настояще не може да пренебрегне с чиста съвест”.
Австралийският изследовател Пол Уайт вижда участието на не-човеци като основата на древните легенди и митове по целия свят. „Точно след Големия потоп, в зората на днешния времеви цикъл, в епоха, която египтяните наричат ЗЕП ТЕПИ („Първите времена“), мистериозна група от „богове“ се появява, за да посвети оцелелите в наченките на цивилизацията. От Тот и Озирис в Египет до Кетцалкоатъл и Виракоча в Северна и Южна Америка, традициите по целия свят приемат произхода на съвременната цивилизация като тази опитна група.”*

*paul von ward, we’ve never been alone: a history of extraterrestrial intervention (charlottesville, va: hampton roads, 2011), 367.

„Доказателства от целия свят сочат, че те са били високотехнологични оцелели хора от предишна цивилизация, която днес наричаме Атлантида и Му. Подобно на бункерите за спасение от ядрена катастрофа и тайните изследователски бази на нашата цивилизация, е имало такива, които са се надигнали от подземните „Божии градове“, след като пепелта е улегнала. Тези оцелели се характеризират в Библията като „патриарси преди Потопа“, например Енох и Матусала – „гигантите и героите на старото“, споменати в книгата Битие. Те са „легендарните богове“ на древно шумерските [така е в оригинала] Египет и Индия.“*

*“subterranean tunnels, underground alien bases,” www. burlingtonnews.net/tunnels.
Има ли исторически или археологически доказателства в подкрепа на такива вярвания? Има, при това убедителни, макар че противоречат на много от нашите традиционни истории и убеждения. Това е добре. В крайна сметка на някакъв етап традиционното убеждение е било, че Земята е плоска и че е център на Вселената.
Ако напредъкът на човечеството е бил дълго, бавно изкачване от ловците-събирачи на храна до съвременните империи, тогава историческите извори не би трябвало да описват нещо необикновено. Разказът, който представям тук обаче – събран от древни текстове, плочки и рисунки, откривани по целия свят, – разкрива различна история – история на посетители от звездите, колонизиращи Земята. От летящите небесни богове на Близкия Изток до разрушителните вимани, описвани в индуистките ведически текстове, почти всички древни легенди разказват за летящи обекти под интелигентен контрол. Освен това описват странни посетители, които са учели на език, право, математика, земеделие и строителство примитивните хора.
Странни и мистериозни артефакти и структури изобилстват по целия свят: от линиите в пустинята Наска, начертани в сухите равнини на Перу, до пирамидите, откривани не само на платото Гиза, но и в Централна и Южна Америка, Китай, Източна Европа и дори Арканзас. Черепи със странна форма и древни малки статуи на нещо, което изглежда като летателен апарат, се отписват просто като аномалии. Изследователите непрекъснато се натъкват на аномалии. Според речниковото определение аномалия е обстоятелство или нещо, което е нестандартно, отклонение от правилото, нещо анормално – на компютърен сленг – един гигантски научен wtf*. А светът е препълнен с тях.

*От английското what the fuck, или „Какво, по дяволите?!“ – възклицание за изразяване на изумление, объркване, отказ да се повярва в нещо и др. – Б. пр.